Text file: 7110.txt
author: studenecuros
downvotes: 4
end consideration date: 2015-12-01
id: '7110'
number comments: 3
number views: 1885
proposal type: Odziv pristojnega organa
response: "Odziv Ministrstva za izobra\u017Eevanje, znanost in \u0161port\nTudi na\
  \ Ministrstvu za izobra\u017Eevanje, znanost in \u0161port se zavedamo, kako pomembna\
  \ je vzgoja in izobra\u017Eevanje na podro\u010Dju prve pomo\u010Di, prometne varnosti,\
  \ civilne, telesne in kemi\u010Dne za\u0161\u010Dite, ravno tako gospodinjske, roditeljske\
  \ ter pravne vzgoje. Tako v okviru svojih pristojnosti skrbimo, da so osnove omenjenih\
  \ vsebin del izobra\u017Eevalnega procesa.\nSrednje\u0161olsko izobra\u017Eevanje\
  \ je zelo razvejano, deli se na poklicno in strokovno ter splo\u0161no izobra\u017E\
  evanje, v okviru poklicnega in strokovnega izobra\u017Eevanja se dijaki lahko izobra\u017E\
  ujejo v preko 160 izobra\u017Eevalnih programih znotraj 20 razli\u010Dnih strokovnih\
  \ podro\u010Djih. Zato bi omenjeni predmet zelo te\u017Eko umestili v obvezni predmetnik\
  \ vseh srednje\u0161olskih izobra\u017Eevalnih programov (za razliko od osnovne\
  \ \u0161ole kjer se vsi u\u010Denci izobra\u017Eujejo v enakem programu). Vsebine\
  \ predlaganega predmeta v celoti, ali njegovi posamezni deli, v srednje\u0161olskih\
  \ izobra\u017Eevalnih programih veliko la\u017Eje najdejo svoj prostor znotraj odprtega\
  \ krikuluma, interesnih dejavnosti, ki so sestavni del programov za pridobitev poklicne\
  \ in srednje strokovne izobrazbe ter obveznih izbirnih vsebin, ki so sestavni del\
  \ predmetnikov programov splo\u0161nih in strokovnih gimnazij.\nZahvaljujemo se\
  \ za posredovano pobudo, ki jo bomo odstopili tudi javnim zavodom pristojnim za\
  \ pripravo oziroma prenovo izobra\u017Eevalnih programov. \n "
response date: 2016-01-19
response due date: null
sent date: 2015-11-02
title: "Predmet Dom, obramba in za\u0161\u010Dita"
upvotes: 16
url: https://predlagam.vladi.si/predlog/7110
